Skip to primary navigation Skip to main content Skip to primary sidebar Skip to footer
#000000
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
Väärikas tähtpäev vajab väärikat ja teemakohast tähistamist. Taasiseseisvumispäeva peolaual kohtuvad uus ja vana, veidi nostalgiahõngu üheksakümnendate algusest ja imehead Eesti suvemaitsed. Vürtsikilu, värske kartul, rukkileib, veisekeel, kama, mustikad – need kõik on meie oma maitsed ja maitsvateks roogadeks vormistatuna lausa loodud ilusa päeva tähistamiseks.
#000004
Hea toiduga käib kaasas hea jook. Sobiva veini valiku teeb eriti lihtsaks Prisma Paar, kus veinid on jaotatud viide toiduga sobivasse kategooriasse: mereandide, kala, valge ja punase liha ning erinevate suupistete kõrvale. Iga retsepti lõpust leiad ka sobiva veinisoovituse, mille valis välja Prisma Paari sommeljee Kim Moliis.
#000005
Mis saaks veel rahvuslikum olla, kui meie armas vürtsikilu ja värske kartul? Sinepist ja meest maitset saanud kaste seob need kaks suurepäraseks maitseelamuseks, kodumaised vutimunad on täpp i-l.
#000006
Vürtsikilu ja värske kartuli salat
#000007
500 g keedetud külmi värskeid kartuleidu 12 vürtsikilufileed12 keedetud vutimuna4 sl hakitud murulauku
#000008
2 sl õunaäädikat6 sl rafineerimata rapsi- või rüpsiõli2 sl mahedamaitselist sinepit2 tl vedelat mettsoola, musta pipart
#000009
Viiluta või tükelda kartulid väiksemaks. Vispelda kastmeks kokku õunaäädikas, õli, sinep ja mesi. Maitsesta kaste soola ja musta pipraga. Vala kaste kartulitele ja sega läbi. Tõsta kastmes kartulid vaagnale või serveerimistaldrikutele. Säti peale vürtsikilufileed ja vutimunapoolikud. Raputa salatile hakitud murulauku.
#000010
See toekas einevõileib sümboliseerib eestlaste igipõlist oskust võluda subproduktidest midagi ekstra head. Veisekeel oli ka 80-ndate lõpus, kui taasiseseisvumiseni jäänud veel õige vähe, väga populaarne nii kulinaarialettides kui kodudes. Nii et selle toiduga kaasneb kindlasti paljudele väike nostalgiamoment.
#000012
Keedetud veisekeel on õhukeselt viilutatud, kergelt kadakamarjavinegretis marineeritud ja serveeritud meie kodusel rukkileival, lisandiks mõrkjad rukolalehed ja pikantsed kapparid. Kui sul just väga suurt seltskonda võõrustada ei tule, siis tõenäoliselt tervet lihatükki korraga tarvis ei lähe. Lõika ära vajalik jupp (siin u 100 g) ja pane ülejäänud keel terve tükina leeme sisse tagasi. Tõsta külmkappi, kust saad vajadusel ka järgnevatel päevadel viile lõigata ja kasutada kas salatites või võileival.NB! Veisekeele alternatiivina sobib Eesti rohumaaveise steik, mis on grillilt läbi käinud ja seejärel viilutatud (näiteks romsteek või antrekoot).
#000013
1 veisekeel, u 1kg2 sibulat20 musta pipra tera5 loorberilehte5 vürtsitera2 sl soola
#000014
1 sl kadakamarju, peenemaks hakitud2 sl sidrunimahla3 sl oliiviõli0,5 tl soola0,5 tl suhkrutpaar keerdu musta pipartlisaks 4 viilu rukkileiba, peale määrimiseks võid, rukolalehti ja kappareid
#000015
Esmalt tuleb veisekeel keeta. Selleks pane liha potti, kata veega. Lisa terved mugulsibulad ja kõik maitseained. Aja vesi keema, koori vaht. Keeda keelt 2-2,5 tundi tasasel tulel. Jälgi, et liha oleks veega kaetud. Kui tarvis, lisa veidi vett. Kui keel on noaga katsudes pehme, tõsta ta kuumast leemest, kasta korraks jääkülma vette ja koori kare nahk. Lõika ära võileibade tegemiseks vajalik jupp (u 100 g) ja pane ülejäänud keel terve tükina leeme sisse tagasi. Tõsta külmkappi, kust saad vajadusel ka järgnevatel päevadel viile lõigata ja kasutada kas salatites või võileival. Vinegreti tegemiseks haki kadakamarjad väiksemaks, nii eraldub neist rohkem maitset. Vispelda kokku sidrunimahl, õli, suhkur, sool, pipart ja hakitud kadakamarjad. Lõika keelest võimalikult õhukesed viilud ja sega need vinegretiga. Lase 15 minutit maitsestuda.Määri leivaviiludele võid. Tõsta leivale rukolalehti, neile säti keeleviilud ja veidi vinegretti. Tõsta peale maitseks kappareid. Kasutada võib nii suuri kui väikeseid kappareid.
#000016
Veinisoovitus: Kadakamarjavinegretist maitset saanud veisekeel soolaste kapparitega mustal leival nõuab kaaslaseks kergemat punaveini, millel on siidine tekstuur ja hea happesus. Hästi sobib Tšiilist pärit Veramonte Pinot Noir.
#000017
32 aastat taasiseseisvat Eestit ning järjest peale tulevaid uusi ja uusi maitseid ja imelisi torte, aga vana hea küpsisetort pole kuhugi kadunud! Vastupidi, see maitsev koogiretro on kodudes endiselt palavalt armastatud. Taasiseseisvuspäeva tähistamiseks mõeldud küpsisetordi koostisosadeks sobivad kama-hapukoorekreem ja augustikuised metsamustikad.
#000018
3 pakki kandilisi šokolaadiküpsiseid1,5 dl piima
#000019
600 g hapukoort3 sl suhkrut1,5 sl kamajahu1,5 sl Vana Tallinna likööri (ei ole kohustuslik)lisaks 200 g mustikaidkaunistuseks paar ruudukest šokolaadi
#000020
Kreemiks sega omavahel hapukoor, suhkur, kamajahu ja kui seda kasutad, ka liköör. Maitse kreemi ja kui oled suur kamafänn, võid kamajahu veelgi lisada.Esimeseks kihiks kasta 12 küpsist ükshaaval piimasse ja lao vaagnale. Määri peale kolmandik hapukoorekreemist, puista sellele mustikaid. Nüüd lao järgmine kiht küpsiseid, taas eelnevalt piimast läbi kastes. /Vajuta küpsiseid kergelt käega, et nad jääksid tasase kihina. Aitab ka see, kui mustikaid sättida küpsiste alla nii, et küpsistekiht jääks ilusti sirgelt, mitte lapergune./ Küpsistele määri taas kolmandik kreemist ja mõned mustikad. Lõpuks lao peale kolmas kiht küpsiseid, millele määri ülejäänud kreem. Kaunista riivitud šokolaadi, mustikatega ja soovi korral rukkililleõitega.
#000021
Postitus valmis koostöös Prismaga, sealt on pärit kõik toiduained ja samuti leiab Prisma riiulitelt toitude juurde soovitatud veinid.
#000023
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
Mari-Liis Ilover, Pähkipõhjal mustikatarretise kookNõutu kokkaja, Pähkipõhjal mustikatarretise kookMari-Liis Ilover, PeediorsotoKärt, PeediorsotoMari-Liis Ilover, Mahlased ja vürtsikad kõrvitsamuffinid
#000030
Kuidas keeta kondenspiima ehk dulce de leche valmistamine
#000032
Lillkapsas kahel moel: lillkapsa”steigid” ja lillkapsa-sinatipüree
#000033